154 
Dit li oisel: ,,Ne creez pas 
Tut[e] la rien ke tu oras; 
Tres ben gardez Go ke tu as, 
Pur promesse ne perdez pas; 
Ne seez pas trop confundu 
Pur rien ke tu as perdu. 
Ces sunt les treis savers, amis, 
Ke jeo a dire te promis." 
Atant sur un arbre se mist, 
Mult ducement chanta e dist: 
„Beneit seit Deus de majesté 
Ke des oilz te ad si eveuglé 
E tey toleit sen e saver, 
Par quei as perdu tant de aver! 
Si me ussez dedenz cerché, 
Un jagunce ussez trové 
Ke peise un unce dreitement 
E[n] mun giser, si jeo ne ment." 
E kant li produme entendi, 
Plorat e pleint e se bati 
E suven[t] prist a regrater 
Ke il unkes lessat aler. 
,hMusard", dit dunc ,,esturdi, 
Ore as tu tost mis en ubli 
Les treis maneres, Go me est avis, 
De saver ke te ore endreit dis: 
Jeo dis ke creere ne deveriez 
Tute la ren ke tu oriez, 
E pur quei creis tu dunc si tost 
Ke en mun giser seit enclos 
Jagunce de un unce peisaunt, 
Kant jo tut ne peise mie tant? 
Jeo te dis: co ke tu as deis garder 
Ne pur perte trop doler." 
Pur Go, beu fiz, ne lessez pas 
Ceo ke tu as pur „tu le averas’’, 
Ke tu ne seez deceu 
Acune feez cum fu li lu: 
Cur[u]cé fu li caruer, 
Ke li beufs ne vout a dreit aler. 
„Li lu" dit il ,vus avera!" 
Kant ceo oi, a undreit s'en ala, 
Li lu le beuf demaundat. 
Atant vint daun Reneuuart, 
Le vilein se tret a une part, 
Une geline li promist 
Pur lui aider, e il si fist. 
Un poi ver le lou se turna, 
Privement a lui parla: 
„Si jeo", dit il „travail pur tei, 
Le meuz me ert si cum jeo crei. 
Jeo ai tant a vilein parlé 
Ke un grant furmage me ad granté 
Ke tu averas a tun etus, 
Par si ke rien ne eez de beufs." 
Par sun cunseil le lou granta 
E le gupil puis le apella: 
,Alum"', dit il, „jeo te amenerai, 
Le furmage te musterai." 
Le lou dunc lessa le vilein, 
Le gupil siwi, mes en vein: 
Tant le menad, tant le engynnat 
Ke le soleil se recuns[cJat. 
A un puz sunt dreit venu 
Cum le gupil le out eyn[z] purveu. 
La lune en le ewe par visage (!) 
Ke semblout bien un furmage. 
Dit li gupil: Ore avaler 
Tei estut, si le vous aver!" 
E dit li lou: ,,Va tu avant, 
E si le furmage est si grant 
Ke tu ne le puez aporter, 
Dunc te dei jeo bien aider." 
Deus cordes enz en le puz aveit, 
A le un e a l'autre un sel pendeit, 
E kant le un de deus avalout, 
E li autre amunt alout. 
En le un est gupil entré, 
En le puz est suef avalé. 
Le lou reheita sun curage: 
»Vien tei", dit il, „od le furmage!" 
E li gupilz li respundi: 
»Jeo ne le puis remuer de ci. 
Avalez", dit il, „si me aie, 
U tu ne mangeras mie!" 
E li lou enz el sel entrad, 
Enz en le puz s'en avalad. 
Cum il alout en avalant, 
Li autre se veneit amuntant. 
Li gupilz vint sus e hors saillist, 
E li lou en le puz remist. 
Par fausse promesse ore est decu 
E le un e li autre ad tut perdu. 
Pur co vaut meuz un ‚ten, si le as" 
Ke ne funt deus „tu averas’. 
Promesse bele reheite le fol, 
Par tant li met l'em in (l. lacun) au col. 
Par fause prumesse est meint decu, 
Par cuveitise mis en gliu. 
Beau fiz, cunseil ne creet pas 
De estraunge, deke tu averas 
Par autre tres ben espruvé 
Ke tu ne seez enginné, 
Kar meint produme ad u suvent 
Par mal conseil encumbrement, 
Si vus dirai de une manere 
Cum une fiez avint de un lere, 
Ke une nuit alout embler 
A la meisun un chivaler. 
Sur la meisun tut dreit munta 
E par le luver escuta. 
Li sires tut esveilé i ut 
E de le larun ben se aparceut. 
A sa femme suef parlat: 
,Demaundez'", dit il, „mei en haut 
Tom. XLIX. 
——— u à 
